ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind modificarea Hotărârii Consiliului Local nr. 160 din 30.09.2024 privind anularea obligațiilor de plata accesorii aferente obligațiilor bugetare principale restante la data de 31 august 2024 inclusiv, datorate bugetului local al Municipiului Lugoj**

Consiliul Local al Municipiului Lugoj;

Având în vedere Referatul nr. 16/118563/(RI19)659 din 27.11.2024 al Direcției Venituri, aprobat de către Primarul Municipiului Lugoj;

Având în vedere referatul nr. 16/119064/(RI19)665 din 28.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 226 din 27.11.2024 privind modificarea Hotărârii Consiliului Local nr. 160 din 30.09.2024 privind anularea obligațiilor de plata accesorii aferente obligațiilor bugetare principale restante la data de 31 august 2024 inclusiv, datorate bugetului local al Municipiului Lugoj;

Luând în considerare raportul de specialitate nr. 16/119895/(RI19)670 din 29.11.2024 întocmit de Direcția venituri;

Luând în considerare avizul nr. 118 din 02.12.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare art. II-X din Ordonanța de Urgență nr. 107 din 4 septembrie 2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative, cu modificările și completările ulterioare;

Având în vedere prevederile art. IV din Ordonanța de Urgență nr. 132 din 21 noiembrie 2024 pentru modificarea şi completarea Legii nr. [227/2015](file:///C%3A%5CUsers%5Cadela.vago%5Csintact%204.0%5Ccache%5CLegislatie%5Ctemp133706%5C00172813.htm) privind [Codul fiscal](file:///C%3A%5CUsers%5Cadela.vago%5Csintact%204.0%5Ccache%5CLegislatie%5Ctemp133706%5C00172816.htm) şi pentru completarea Legii nr. [207/2015](file:///C%3A%5CUsers%5Cadela.vago%5Csintact%204.0%5Ccache%5CLegislatie%5Ctemp133706%5C00171867.htm) privind [Codul de procedură fiscală](file:///C%3A%5CUsers%5Cadela.vago%5Csintact%204.0%5Ccache%5CLegislatie%5Ctemp133706%5C00171868.htm), precum şi pentru modificarea şi completarea unor acte normative;

Luând în considerare Hotărârea Consiliului Local nr. 160 din 30.09.2024 privind anularea obligațiilor de plata accesorii aferente obligațiilor bugetare principale restante la data de 31 august 2024 inclusiv, datorate bugetului local al Municipiului Lugoj;

Ținând cont de Titlului IX din Legea nr. 227/2015 privind Codul fiscal, cu modificările și completările ulterioare;

Conform prevederilor art. 22, art. 156 alin. (1), art. 168, art. 220 și art. 226 alin. (3) din Legea nr. 207/2015 privind Codul de procedură fiscală, cu modificările ulterioare;

În conformitate cu art. 27 din Legea nr. 273/2006 privind finanţele publice locale, cu modificările şi completările ulterioare;

În conformitate cu art. 129 alin. (2) lit. b) și alin. (4) lit. c), art. 136 alin. (3), alin (7) și alin. (8) și art. 139 alin. (1) și alin. (3) lit. c) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul dispoziţiilor art. 196 alin. (1) lit. a) şi art. 243 alin.(1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.I. –** Se înlocuiește termenul de 25 noiembrie 2024 cu termenul de 19 decembrie 2024, în cuprinsul H.C.L. nr. 160 din 30.09.2024, la art. 1 alin. (1) și alin. (2) cât și în anexă la art. 4 alin. (1), alin. (3) lit. a), lit. b) și lit. c) și alin (4) lit. a) și lit. b), art. 5, art. 6 alin. (3) și alin. (5) lit. b), precum și în Anexele 3 - 6 ale procedurii.

**Art.II.** – Celelalte prevederi ale Hotărârii Consiliului Local nr. 160 din 30.09.2024 privind anularea obligațiilor de plata accesorii aferente obligațiilor bugetare principale restante la data de 31 august 2024 inclusiv, datorate bugetului local al Municipiului Lugoj și ale Anexei, parte integrantă din aceasta, rămân neschimbate.

**Art.III.** – Îndeplinirea prevederilor prezentei hotărâri se încredințează Direcției venituri.

**Art.IV.** – Prezenta hotărâre se comunică:

 - Instituţiei Prefectului - Jud. Timiş;

 - Primarului Municipiului Lugoj;

 - Direcţiei juridice;

 - Direcţiei venituri;

 - Direcției management financiar;

 - Serviciului executare silită, transport și autorizare activități comerciale;

 - Celor interesați, prin afișare și publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 208 din 03.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |